stanford-oval/wikipedia huggingface dataset:
בתיה חורגין
ספריה

Churgin, Bathia. The Symphonies of G. B. Sammartini. Volume 1: The Early Symphonies. Harvard Publications in Music, 2, Cambridge, MA: Harvard University Press, 1968.
Jenkins, Newell and Bathia Churgin. Thematic Catalogue of the Works of Giovanni Battista Sammartini: Orchestral and Vocal Music. Cambridge, MA: Harvard University Press, 1976, Published for the American Musicological Society.
Churgin, Bathia, and Joachim Braun. "A Report Concerning the Authentic Performance of Beethoven's Fourth Symphony, Op. 60." Ramt Gan: Bar-Illan University, 1977 (informal publication by the Departmaent of Musicology, Bar-Illan University). A revision of Chapter III. "A New Edition of the Fourth Symphony. Editorial Report," was published in Israel Studies of Musicology,I (1978, 9-53).
Churgin, Bathia, Editor of Israel Studies in Musicology, Vol. II (1980) and Vol. VI (1996).
Churgin, Bathia, ed. Giovanni Battista Sammartini: Sonate a tre stromenti (Six Noturnos for String Trio, Op. 7), A New Edition with Historical and Analytical Essays. Early Musical Masterworks, 5 (Chapel Hill, North Carolina University Press, 1981).
Churgin, Bathia, ed. Giovanni Battista Sammartini: Ten Symphonies, The Symphony, 1720-1840. Ed. Barry S. Brook. New York and London; Garland Publishing, Inc., 1984, Series A, Vol. II.
Churgin, Bathia, ed. Editions of two Symphonies by Antonio Brioschi, with analysis of a third Brioschi Symphony, ed. Tilden A. Russell: edition of a Symphony by Fortunato Chelleri, with the assistance of Martha Frohlich. The Symphony 1720-1840, Series A, Vol. III (New York and London, 1985), xi-xxxii, 1-42, 61-74.
Churgin, Bathia, ed. Beethoven: Symphony No. 4, Bb Major, Op. 60. London, Mainz: Eulenburg, No. 414/EE. 6820,. Bonn, 1998.
Churgin, Bathia, ed. Beethoven, Symphonies Nos. 3 and 4. Beethoven Werke, Abteilung I. Band 2, general editor, Sieghard Brandenburg. Sponsored by the Beethoven-Haus, Bonn. Munich, Henle, 2012.
Churgin, Bathia. Transcendent Mastery: Studies in the Music of Beethoven. Hillsdale, New York, Pendragon Press, 2008. Corrected reprint, 2011.
.Morrow, Mary Sue, and Bathia Churgin, eds. The Symphonic Repertoire, Volume.1. The Eighteenth-Century Symphony. Bloomington: Indiana University Press, 2012.
לקריאה נוספת

The New Grove Dictionary of Music and Musicians, 1st and 2nd editons, 1980; 2001.
זמין גם אונליין למנויים
Die Musik in Geschichte und Gegenwart, 2nd ed.
Who's Who in the World.
Internationl Who's Who in Classical Music.
Who's Who in Israel.
Encyclopedia of the Keter Publishing House (Israel)
Encyclopedia Judaica 2nd ed.2007.
עלון שליווה את התערוכה Exhibition: Bathia Churgin: A Life in Music,Bar-Ilan University, July 2009.
הערות שוליים

↑  Churgin, Bathia. "The Symphonies of G. B. Sammartini," 2 Vols. (Ph.D. dissertation, Harvard University, 1963), UM 26-74, ,282, 873 pp.)
↑  Buried Treasure. CD Recording organized by Bathia Churgin on the occasion of the 25th anniversary of the Musicology Department. Performances of music by Brioschi Sammartini, Boccherini, and Vachon. Music edited by Professor Churgin and her students of the department, 1995.
↑  "Francesco Galeazzi's Description (1796) of Sonata Form," Journal of the American Musicological Society 21 (1968): 181-99.
↑  "Exploring the Eroica: Aspects of the New Critical Edition": Haydn, Mozart and Beethoven: Studies in the Music of the Classical period. Essays in Honour of Alan Tyson, ed. Sieghard Brandenburg (Oxford: Clarendon Press, 1998), 181-211
↑  "Beethoven and Mozart's Requeim: A New Connection," Journal of Musicology, 5 (1987): 457-77. Reprinted in the electronic journal, Min-Ad, 2006, Vol. 2, with addenda of additions and corrections.
↑  Mary Sue ,Morrow 1 Volume ,The Symphonic Repertoire .2012, Henle Munich
| --- | --- |
בקרת זהויות :  NLI: 987007259711005171  GND: 102489780X  ISNI: 0000 0000 7731 1481  LCCN: n84040587  NTA: 338353119  SUDOC: 175203466  VIAF: 76444182   WorldCat (עם VIAF): 76444182
האויב שבפנים: החיים שאחרי

| --- | --- |

כרזת הסרט בישראל
 מבוסס על:  Resident Evil
 בימוי:  פול וו. אס. אנדרסון 
 הופק בידי:  פול וו.ס. אנדרסון ג'רמי בולט רוברט קולצר דון קרמודי ברנד איצ'ינגר סמואל הדידה
 תסריט:  פול וו. אס. אנדרסון 
 עריכה:  ניבן האווי
 שחקנים ראשיים:  מילה יובוביץ' אלי לרטר ונטוורת' מילר קים קואטס
 מוזיקה:  טומנדנדי
 צילום:  גלן מק'פירסון 
 מדינה:  גרמניה צרפת קנדה ארצות הברית
 חברת הפקה:  Constantin Film New Legacy Films Davis Films Impact Pictures
 חברה מפיצה:  Screen Gems
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  ארצות הברית 10 בספטמבר 2010
 משך הקרנה:  97 דקות
 שפת הסרט:  אנגלית
 סוגה:  סרט פעולה, סרט אימה, סרט זומבים, סרט פוסט-אפוקליפטי, גירלס ויד' גאנס, סרט מתח, סרט מדע בדיוני, ביו־פאנק 
 מקום התרחשות:  לוס אנג'לס, טוקיו 
 תקציב:  60,000,000$
 הכנסות:  278,289,961$
 הכנסות באתר מוג'ו:   residentevil4
 סרט קודם:  האויב שבפנים: השמדה
 סרט הבא:  האויב שבפנים: הגמול
 סרטים בסדרה:  האויב שבפנים האויב שבפנים: אפוקליפסה האויב שבפנים: השמדה האויב שבפנים: החיים שאחרי האויב שבפנים: הגמול האויב שבפנים: פרק הסיום
 www.residentevil-movie.com
 דף הסרט ב־IMDb
 
האויב שבפנים: החיים שאחרי (באנגלית: Resident Evil: Afterlife) הוא סרט אימה אמריקאי משנת 2010, בבימויו ובכתיבתו של פול וו.ס. אנדרסון. הסרט הוא סרט המשך ישיר ל"האויב שבפנים: השמדה" והרביעי בסדרת "האויב שבפנים", המבוססת על משחקי הישרדות האימה Resident Evil של חברת קאפקום. סרט זה הוא הראשון שצולם בתלת-מימד עם מצלמות שפותחו בידי ג'יימס קמרון לסרטו "אווטאר".
הסרט עוקב אחרי אליס (בגילומה של מילה יובוביץ') המחפשת אחר ניצולים בלוס אנג'לס אחרי התפרצות נגיף הטי וניסיונותיה לעצור את אלברט וסקר, ראש תאגיד אמברלה. כריס רדפילד (בגילומו של ונטוורת' מילר), דמות ראשית ממשחקי הסדרה, מופיע כאן לראשונה. דמויות נוספות מהמשחק שמופיעות כאן הן קלייר רדפילד (בגילומה של אלי לרטר), אחותו של כריס שאיבדה את זכרונה לפני מאורעות הסרט וג'יל ולנטיין (בגילומה של סיינה גילורי), שמופיעה בהופעת קמע. הסרט לקח אלמנטים מהמשחק Resident Evil 5.
הסרט יצא לאקרנים בתלת-מימד וב-IMAX ב-10 בספטמבר 2010, וקיבל ביקורות שליליות. עם תקציב של 60 מיליון דולרים, הסרט זכה להכנסות של 300 מיליון דולרים והוא הסרט השני המצליח בסדרה, לאחר "האויב שבפנים: פרק הסיום".
עלילת הסרט

אחרי אירועי הסרט הקודם, אליס וכפילותיה מובילות מתקפה על מפקדת תאגיד אמברלה, הממוקמת בטוקיו, והורגות את כל חבר המנהלים פרט לאלברט וסקר, שנמלט בעזרת מטה רוטור ומפוצץ מטען נפץ שמשאיר אחריו בולען ענק. אליס האמיתית עולה למטוס לפני כן ומנסה להוציאו להורג, אך הוא מזריק לה את הנוגדן ובכך מסיר את כוחותיה. נודע כי וסקר השתמש בנגיף הטי על עצמו כדי לקבל כוחות על-אנושיים משלו, והוא מתכונן להרוג אותה לפני שהמטוס מתרסק בהרים ורק היא שורדת.
חצי שנה לאחר מכן, אליס מגיעה לאלסקה באמצעות מטוס לאחר שאיתרה שדר על מקום מפלט שנקרא "ארקדיה". אולם, היא מוצאת רק מטוסים נטושים ומותקפת בידי קלייר רדפילד, שמוחה נשלט בידי תאגיד אמברלה באמצעות מתקן חרפושית על חזהּ. אליס משמידה את המתקן ומחזירה אותה לקדמותה. הן טסות לחורבותיה של לוס אנג'לס ומגלות בדרך כלא שמוקף בעדר זומבים ומאכלס אסירים ניצולים, ביניהם לות'ר, וונדל, קריסטל, בנט, קים ואנג'ל. בעזרתם, אליס נוחתת על גג הכלא ומגלה שארקדיה הוא אינו מקום קבוע אלא אוניית משא נייחת בצידי החוף. אולם, אף אחד אינו מגיב לנורי החילוץ של הקבוצה. לות'ר לוקח את אליס לאסיר האחרון בקבוצה, כריס רדפילד, שמתעקש שהוא נאסר על לא עוול בכפו ויגלה להם נתיב מילוט בתמורה לחופש. חבורת זומבים שחפרו את דרכם לתוך הכלא תוקפת את אליס ו-וונדל, שנהרג אך היא מצליחה להרוג אותם.
מתוך ייאוש, הקבוצה משחררת את כריס, שמגלה להם שהוא אחיה של קלייר ושקיים רכב משוריין שהם יכולים להשתמש בו למילוט. אולם, מפלצת ענקית האוחזת בגרזן מתחילה לשבור את השער. אליס, כריס וקריסטל מגיעים למרתף הנשק כדי להתחמש אך הזומבים הורגים את קריסטל בדרך. לות'ר וקלייר מחזקים את השער. אנג'ל מודיע לבנט ויונג שהמנוע של הרכב המשוריין חסר וייקח שבוע לתקן אותו. בנט יורה באנג'ל וטס לכיוון ארקדיה במטוסה של אליס. מפלצת הגרזן שוברת את שער הכלא ומאפשרת לזומבים להיכנס פנימה. הקבוצה מחליטה להשתמש במנהרות שנחפרו בידי הזומבים כדי להימלט לביוב. יונג נחתך לשניים בידי מפלצת הגרזן, שמעלפת את אליס. קלייר מגינה על אליס ומבלבלת אותה עד אשר אליס יורה בראשה. לרוע המזל, לות'ר נגרר חזרה למנהרות בידי זומבי.
אליס, קלייר וכריס עולים על הארקדיה, ומגלים שהיא מתפקדת אך נטושה. קלייר נזכרת שאוניית המשא משמשת כמלכודת עבור נושאי מחקר של אמברלה. הם משחררים את הניצולים שעל הסיפון, כשביניהם קיי-מארט מקבוצתה של קלייר. אליס הולכת בעקבות עקבות דם לתוך האונייה ומוצאת את וסקר. נגיף הטי החיה אותו מחדש ונאבק לשלוט בו, ו-וסקר מאמין ש-DNA אנושי יוכל לתקן זאת. צוות התאגיד נמלט ברגע שהוא החל ליזון מבשר אנושי של נושאי מחקר. ה-DNA של אליס הוא נעלה יותר משלו משום שהיא שמרה על שליטה למרות מיזוג עם נגיף הטי ברמה התאית. וסקר מאמין שבכך שיאכל מבשרה הוא יוכל להשיג שליטה מחדש על גופו.
כריס וקלייר נלחמים בוסקר בזמן שאליס נלחמת בבנט, שעובד כעת עבורו. וסקר מתגבר בקלות על השניים, אך אליס מביסה אותו ואת בנט בעזרתה של קיי-מארט. הם נועלים את בנט בחדר עם גופתו של וסקר, שכאשר מוחייה מחדש הוא טורף את בנט. לאחר מכן, וסקר נמלט במטוס ומפעיל פצצה על סיפון הארקדיה. במקום זאת, המטוס מתפוצץ מכיוון שאליס שמה בתוכו את הפצצה. ללא ידיעתם, וסקר צונח מהמטוס ולות'ר מגיח מהמנהרות בחיים. אליס מחליטה להפוך את ארקדיה למקום מפלט ומשדרת לכל הניצולים באשר הם להגיע לאונייה. כשאליס, קלייר וכריס מביטים לעבר האופק, צי מטוסי קרב צבאיים של תאגיד אמברלה עושה את דרכו לשם.
במהלך סצנה שבאמצע כתוביות הסיום, ג'יל ולנטיין - שנעלמה לאחר פיצוצה של ראקון סיטי - מובילה את המתקפה כשעל החזה שלה מונח מתקן שולט המוחות של אמברלה.
שחקנים

מילה יובוביץ' - אליס
אלי לרטר - קלייר רדפילד
ונטוורת' מילר - כריס רדפילד
שון רוברטס - אלברט ווסקר
בוריס קודג'ו - לותר ווסט
קים קואטס - בנט סינקלייר
סרג'יו פריס-מנצ'טה - אנג'ל אורטיז
קייסי קלארק - קריסטל ווטרס
ספנסר לוק - קיי-מארט
סיינה גילורי - ג'יל ולנטיין (הופעת קמע)
הכנסות וביקורות

הסרט זכה בעיקר לביקורות שליליות. לפי האתר "Rotten Tomatoes", רק כ־25% ממבקרי הקולנוע בארצות הברית נתנו לסרט ציון חיובי בהתבסס על 77 ביקורות. למרות זאת בסוף השבוע הראשון לצאתו של הסרט, הוא הכניס כ-26.6 מיליון דולר מה שדירג אותו כסרט המכניס ביותר בשבוע זה. נכון לנובמבר 2010 הוא הכניס כ-60,128,566 מיליון דולר בארצות הברית וכ-217,357,846 מיליון דולר בחוץ לארץ. מה שהופך אותו לסרט המצליח ביותר בסדרה.
שבלול קובני מצויר

| שבלול קובני מצויר |
| --- | --- |

מיון מדעי
ממלכה:: בעלי חיים
מערכה:: רכיכות
מחלקה:: חלזונות
סדרה:: שבלולי יבשה
תת־סדרה:: Helicina
משפחה:: Helminthoglyptidae
סוג:: Polymita
מין:: שבלול קובני מצויר
שם מדעי
 Polymita picta ‏בורן, 1778

מגוון קונכיות שבלול קובני מצויר
שבלול קובני מצויר או שבלול קובני צבעוני (שם מדעי: Polymita picta) הוא מין של שבלול יבשה. שבלול זה הוא מין אנדמי לקובה וידוע בזכות הקונכייה הצבעונית שלו, המעוטרת בציורים צבעוניים.
תיאור

הקונכייה של השבלול הקובני המצויר היא באורך של כ-20 מילימטרים (2.0 סנטימטרים) ומעוטרת בצבעים עזים, לרוב בגווני צהוב וכתום עם פסים דקים בצבע לבן, חום או שחור. לפרטים שונים יש צבעים ועיטורים שונים. בשל צבעוניותן, הקונכיות הן פריט נוי ואספנות מבוקש, בין השאר לצורך יצירת תכשיטים. כתוצאה מכך, השבלול עמד בפני סכנת הכחדה. הוא מוגן בחוק מאז 1943 ונאסר על ייצואו למעט לצורכי מחקר מדעי.
השבלול עצמו (כלומר, הגוף הרך) הוא בצבע אפור-כהה עד שחור. הראש בעל שני זוגות משושים: זוג ארוך למעלה שכולל שתי עיניות וזוג תחתון קצר שכולל איברי מישוש, ריח וטעם.
ביולוגיה

השבלול הקובני המצויר הוא שבלול יבשה שנושם אוויר באמצעות ריאה. הוא ניזון מחזזיות, טחב ופטריות שגדלים על עלים וגזעי עצים. תוחלת החיים שלו היא כ-15 חודשים והוא מתרבה בזמן העונה הרטובה, בחודשים ספטמבר–אוקטובר. בעונה היבשה הוא נכנס לקיוט, מעין תרדמת קיץ, בחודשים דצמבר ועד תחילת מאי. במהלך הקיוט הוא מוריד בצורה דרסטית את המטאבוליזם שלו ואוטם את קונכייתו בחתם גירני על מנת למנוע איבוד נוזלים.
כמו כמעט כל שבלולי היבשה, השבלול הקובני המצויר הוא הרמאפרודיט ובעלי איברי מין הן של זכר והן של נקבה. למרות זאת, הוא לא יכול להפרות את עצמו, ולכן נדרשים לפחות שני פרטים כדי להתרבות. כמו שבלולים רבים בעל-משפחה Helicoidea, שבלול זה משתמש ב"פגיון אהבה" או "חץ אהבה" כחלק מההזדווגות.
את הפיגמנטים שצובעים את קונכייתו מקבל השבלול מהמזון אותו הוא אוכל. הזואולוגים משערים שריבוי הדוגמאות הצבעוניות שלו מבלבל את טורפיו הפוטנציאליים ומונע מהם להכלילו כבעל חיים אכיל.
תפוצה ובית גידול

השבלול הקובני המצויר הוא מין אנדמי לקובה. הוא חי בסמיכות לעצים ובעיקר באזורים מיוערים הקרובים לחוף הים וביערות סובטרופיים.
בתרבות

השבלול הקובני המצויר מתואר לעיתים כ"שבלול היפה ביותר" ומככב בדירוגי יופי של שבלולים בזכות קונכייתו הצבעונית.
בשל יופייה וצבעוניותה, קונכייתו היא פריט אספנות נחשק. עובדה זו כמעט הביאה להכחדתו עקב איסוף יתר. בעקבות כך נחקק ב-1943 חוק המגן עליו ואוסר את ייצואו והמסחר בו. עם זאת, סחר בלתי-חוקי בקונכיות השבלול עדיין קיים, ומצבו עדיין בסכנת הכחדה חמורה.
בושרא אל-אסד

| --- | --- |

 לידה:  24 באוקטובר 1960 (בת 64) קהיר, מצרים 
 מדינה:  סוריה (1980–2024) סוריה
 השכלה:  אוניברסיטת דמשק 
 השקפה דתית:  אסלאם שיעי 
 בן או בת זוג:  אסף שווכאת (1995–2012) 
 מספר צאצאים:  5 
 
בושרא אל-אסד (בערבית: بُشْرَى ٱلْأَسَدِ; נולדה ב-24 באוקטובר 1960) היא בתו הבכורה של נשיא סוריה לשעבר, חאפז אל-אסד ואחותו של הנשיא לשעבר בשאר אל-אסד.
ביוגרפיה

בושרא נולדה ב-24 באוקטובר 1960 והיא הייתה הבת הבכורה של נשיא סוריה דאז חאפז אל-אסד.
בשנת 1982 סיימה לימודי רוקחות באוניברסיטת דמשק. במהלך השנים למדה באוניברסיטה היא פיתחה קשרים עם אישים בולטים בחברה הסורית, בהם בות'יינה שעבאן, אשר לימים תהפוך לחברה בקבינט הסורי. הקשרים הללו הפכו אותה לאישיות בולטת בחוגים הפוליטיים והחברתיים בסוריה.
בשנת 1995 נישאה לקצין הצבאי אסף שווכאת, אשר לימים הפך לסגן הרמטכ"ל של הכוחות המזוינים של סוריה ולדמות בכירה במשטר הסורי. הנישואים עוררו מחלוקת בתוך משפחתה בשל פערי הגילאים של בני הזוג, ועברו השנוי במחלוקת של שווכאת. לבני הזוג נולדו לאורך השנים חמישה ילדים משותפים.
בושרא היה קשר הדוק עם אביה, חאפז אל-אסד, ובמיוחד בשנותיו האחרונות, כאשר בריאותו החלה להידרדר בשנות ה-90, היא הפכה יותר ויותר מעורבת באופן פעיל בניהול ענייני המדינה. היא הקימה משרד בתוך ארמון הנשיאות לצד אביה, וקיבלה סמכויות ניהוליות בתחומים כלכליים ובענייני חוץ.
ב-18 ביולי 2012 בעלה של בושרא, אסף שווכאת, נהרג בפיצוץ שאירע שאירע במטה מנגנון הביטחון הלאומי של סוריה בדמשק. בעקבות מות בעלה בושרא ובעקבות מלחמת האזרחים הסורית שהחריפה עברה בושרא להתגורר בדובאי יחד עם חמשת ילדיה.
בשנת 2019 סוכנות הפשע הלאומית בבריטניה החרימה כ-25,000 ליש"ט מחשבון הבנק של בתה אניסה, אשר למדה עיצוב באוניברסיטה לאמנויות בלונדון. החרמת הכסף מהחשבון של אניסה בוצע בעקבות הסנקציות הבינלאומיות שהוטלו על משפחת אסד בתגובה לחלקה במלחמת האזרחים הסורית.
הערות שוליים

↑  Dossier: Bushra Assad (September-October 2006), web.archive.org, ‏2011-07-21
↑  Interview With Syrian Cabinet Minister Buthaina Shaaban; Interview With Arlen Specter. (27-FEB-05) International Wire, www.accessmylibrary.com
↑  Al-Assad’s sister fled to UAE – Sources | ASHARQ AL-AWSAT, web.archive.org, ‏2013-03-20
↑  Asma al-Assad and those who have been sanctioned, The Telegraph, ‏2012-03-23 (באנגלית)
↑  Staff, Reuters. "Bashar al-Assad's widowed sister has left Syria for UAE: source". U.S. (באנגלית אמריקאית). נבדק ב-2024-12-20.
↑  Martin Bentham, Benedict Moore-Bridger, Assad family cash frozen after dictator's niece found living in London, The Standard, ‏2019-04-18 (באנגלית)
↑  The UK Impounds $30,000 of Assad's Niece | Al Bawaba, www.albawaba.com (באנגלית)
| --- | --- |
בקרת זהויות :  GND: 1206249188  VIAF: 4373158430389106260009   WorldCat (עם VIAF): 4373158430389106260009
אדמיר מחמדי

אדמיר מחמדי (באלבנית: Admir Mehmedi; נולד ב-16 במרץ 1991) הוא כדורגלן עבר שווייצרי יליד מקדוניה ששיחק בעמדת החלוץ באנטליהספור.
קריירת מועדונים

מחמדי נולד בגוסטיבר, ביוגוסלביה לשעבר (כיום במקדוניה) להורים אלבנים. כשהיה בן שנתיים היגר עם משפחתו לבלינצונה שבשווייץ. הוא התחיל את הקריירה שלו במחלקת הנוער של בלינצונה, בגיל 9 עבר למחלקת הנוער של וינטרור ובשנת 2006 למחלקת הנוער של פ.צ. ציריך, ובגיל 17 עלה לקבוצה הבוגרת. ב-20 ביולי 2008 ערך את הופעת הבכורה שלו וב-10 משחקים בהם שותף כבש 2 שערים וזכה עם הקבוצה באליפות בסיום העונה. בשנת 2010 הפך לשחקן הרכב קבוע ואת העונה הוא סיים עם 9 שערים ו-9 בישולים. בינואר 2012 מחמדי משך עיניהן של לא מעט קבוצות באירופה, בהן: נירנברג, ליברפול וסנדרלנד, אך בסופו של דבר הוא חתם בדינמו קייב ב-13 בינואר 2012 לחמש שנים. בקייב מיעט לקבל דקות משחק. ב-11 ביולי 2013 מחמדי הושאל לפרייבורג עד לסיום העונה, עם אופציה לרכוש את כרטיס השחקן בסיום העונה. אחרי שסיים את זמן ההשאלה שלו עם 12 שערים ב-32 משחקים, ב-26 במאי 2014 עבר באופן רשמי לפרייבורג תמורת 6 מיליון אירו. ב-12 ביוני 2015 חתם לארבע שנים בבאייר לברקוזן עובר 6 מיליון יורו. ב-31 בינואר 2018 חתם לארבע וחצי שנים בוולפסבורג עבור 10 מיליון אירו.
ב-14 בפברואר 2022 חתם לשנתיים וחצי באנטליהספור מליגת העל הטורקית.
קריירה בינלאומית

בצעירותו, שיחק מחמדי בנבחרת שווייץ בכדורגל עד גיל 21 והשתתף עימה באליפות אירופה בכדורגל עד גיל 21 - 2011. הוא הגיע עם הנבחרת לגמר שם הפסידו לספרד, מחמדי עצמו סיים את הטורניר עם 3 שערים שנתנו לו את פרס נעל הכסף. ב-4 ביוני 2011 ערך את הופעת הבכורה שלו בנבחרת הבוגרת נגד אנגליה במסגרת מוקדמות יורו 2012. מחמדי הבקיע את שער הבכורה שלו במשחק ידידות בניצחון שווייץ 3–5 על גרמניה. מחמדי נכלל בסגל הנבחרת השווייצרית למונדיאל 2014 ובמשחקה הראשון של הנבחרת נגד אקוודור נכנס כמחליף כאשר התוצאה היא 0–1 לאקוודור. אחרי שתי דקות הבקיע את שער השוויון ובסיום המשחק ניצחו השווייצרים בתוצאה 1–2.
שינה בחלל

אסטרונאוט ישן בתחנת חלל
האסטרונאוט דון תומאס מרצה על שינה בחלל בכנס תוכנית רמון spacelab
שינה בחלל היא פעולה הכרחית לתפקוד התקין של האסטרונאוטים.
בחלל כתוצאה מתנאי חוסר כבידה מרבית הפעולות והתפקודים האלמנטריים היום יומים מתנהלים באופן שונה מאשר על פני כדור בארץ, כך גם השינה בחלל מתנהלת באופן שונה.
לאסטרונאוטים מוקצים כ-8 שעות שינה בכל יום. אך, רבים מהם דיווחו כי מספיקות להם כ-6 שעות שינה בשביל הרגשה טובה וערנית. כמה מומחים מאמינים, כי הסיבה לכך היא תנאי חוסר הכבידה, היות שהשרירים לא נמצאים תחת עומס במהלך שעות העירות.
בשנת 1963 האסטרונאוט גורדון קופר (Gordon Cooper) טס את הטיסה האחרונה והארוכה ביותר בחללית Mercury-Atlas 9. בזמן שקופר שהה בחלל במשימה בת 34 שעות הוא הפך לאמריקאי הראשון אשר בילה יום שלם בחלל והראשון לישון בחלל.
סכנות ופתרונות בשינה בחלל

בשינה בחלל עקב תנאי חוסר כבידה קימות מספר סכנות:
כאשר האסטרונאוט ישן ללא תנועה רבה יכולה להיווצר סביב ראשו "בועה" של פחמן דו-חמצני וכתוצאה מכך למחסור בחמצן, לכן האסטרונאוט חייב לישון ליד פתח אוורור.
בשל חוסר כוח הכבידה בחלל האסטרונאוטים עלולים לרחף בשנתם וכתוצאה מכך להתקל בחפצים שונים ולהיפצע, לכן ישנים האסטונאוטים בתוך שק שינה אשר קשור לקיר או דרגש שינה.
נוחות השינה עלולה להפגע עקב העדר הלחץ מהמזרן אליו רגילים האסטרונאוטים בשנתם על פני כדור הארץ.
פגיעה במערכת הביולוגית של השינה

אדם צריך שינה רציפה בעלת דפוס שינה קבוע כדי להיות ערני (להיות בתפקוד מלא).
בחלל יש פגיעה במערכת השינה מכיוון שבעת הקפת כדור הארץ האסטרונאוטים עדים ל-16 זריחות ושקיעות כל 24 שעות, דבר זה מקשה על אסטרונאוטים לשמור על דפוס שינה. הגוף והמוח של האדם זקוקים למקצבי יממה מסוימים - מחזור 24 שעות ביממה של ערות ושינה - וכשמפרים מקצבים אלה יכולים להיגרם קשיי שינה. נדודי שינה ומניעת שינה הן בעיות חמורות ונפוצות לבני אדם בחלל.
התמצאות במרחב

כתוצאה מהעדר כבידה בחלל, נעלמת תחושת האוריינטציה (התמצאות במרחב בזמן תנועה). כתוצאה מכך, אסטרונאוטים חשים חסרי משקל וביכולתם לישון בכל כיוון. לדוגמה: האסטרונאוטים יכולים לישון הפוך (בכדור הארץ הדם מצטבר בראש לכן בן אדם לא יכול לישון כך).
חדר שינה וציודו

לכל אסטרונאוט יש מעין "תחנת שינה", זהו חדר קטן אשר כולל ציוד שינה.
חדר השינה מכיל ציוד מתאים כגון: שק שינה, כרית, מנורה, פתח אוורור, מחשב נייד אישי ומקום לחפצים אישיים. האסטרונאוטים לרוב משתמשים במסכה ואטמי אוזניים כדי להימנע מהאור והרעש השורר בחלל ובחללית. מפני שהאסטרונאוטים רגילים לישון בכדור הארץ על מזרן שמפעיל לחץ על הגב שלהם, בשק השינה שלהם ישנה כרית קשה שמפעילה לחץ על הגב שלהם.
השפעת הזריחות והשקיעות על השינה

לרב בעלי-החיים ולבני האדם, יש שעון ביולוגי האחראי לתזמון כל התהליכים בגוף לאורך היממה. שעון זה מתאים את עצמו לשינויי האור והחושך בסביבה, אך התאמה זו אורכת זמן, ולכן שינויים מהירים וניכרים של המקצב הסביבתי גורמים לחוסר תיאום בין השעון הביולוגי לסביבה, והתוצאה - חוסר התאמה של התהליכים שקורים בגוף בזמן השינה בהתאם לזמן השינה, והעייפות. בחלל יש זריחה כל 90 דקות, זמן זה תלוי במרחק הלווין מכדור הארץ לכן האסטרונאוטים רואים כ-16 זריחות ביממה, הזריחות והשקיעות הרבות מבלבלות את השעון הביולוגי וגורמות לבלבול הגוף מבחינת מתי צריך ללכת לישון ומתי צריך הגוף לעבור את התהליכים שהוא עובר בזמן השינה.
הערות שוליים

↑  Fred Sayers, Sleeping in Space, NASA, ‏8.6.2015
↑  Jonathan Shipley, How do astronauts sleep in space?, Astronomy, ‏16.6.2022
Everybody Knows

| --- | --- |
 שיר בביצוע לאונרד כהן
 מתוך האלבום I'm Your Man
 יצא לאור:  2 בפברואר 1988
 סוגה:  סינת'־פופ
 שפה:  אנגלית
 אורך:  5:37
 חברת תקליטים:  קולומביה
 כתיבה:  לאונרד כהן, שרון רובינסון (אנ')
 לחן:  שרון רובינסון, לאונרד כהן
 הפקה:  מישל רובידו (אנ')
 
"Everybody Knows" (מאנגלית: "כולם יודעים") הוא שיר בביצוע הזמר־יוצר היהודי־קנדי לאונרד כהן. השיר נכלל באלבום האולפן השמיני של כהן, I'm Your Man, שיצא לאור ב־1988. את השיר כתבו והלחינו במשותף כהן ושרון רובינסון (אנ').
השיר נכלל בפסקולים רבים של סדרות טלוויזיה וסרטים.
על השיר

"Everybody Knows" מוכר בשל הנימה הקודרת שלו, ובשל חזרה על מילות שם השיר בתחילת מרבית השורות. השיר תואר על ידי מבקרים כמורכב: בעל פסימיות מרה מצד אחד, ועם זאת משעשע. המבקר סטיבן הולדן תיאר אותו כ"נבואה קודרת על סוף העולם כפי שאנו מכירים אותו".
המילים כוללות התייחסויות לאיידס, למצוקות חברתיות, למערכות יחסים ולדת.
השיר הוא אחד משיתופי הפעולה הראשונים של כהן עם שרון רובינסון (אנ'). השניים שיתפו פעולה פעמים רבות בהמשך. רובינסון סיפרה שקיבלה מכהן את מרבית מילות השיר כתובות על גיליון, והיא חיברה כמה רעיונות שונים ללחנים על פסנתר הכנף שלה. היא הציגה אותם לכהן, שבחר אחד מהם ואמר "זה מושלם". לדבריה, הם חיברו יחד מבחינה מוזיקלית את הפזמון, לאחר שהיא הביאה את "האווירה הבסיסית". רובינסון בחרה בסולם מינורי שיתאים למילים המלנכוליות שכתב כהן. השיר הוא שיר מחאה. באלבום יש שימוש בסינתיסייזר משום שכהן אהב את הניגוד בין קולו האנושי העמוק, בעל הצליל האורגני מאוד, לבין צלילי הסינתיסייזר. רובינסון הרחיבה על המילים ועל המוזיקה של השיר:
יש בו כנות עמוקה. הוא חושף משהו שכולנו יודעים ומדברים עליו עם האנשים הקרובים אלינו, אבל לא בפומבי. הוא אומר שאנחנו לא באמת בשליטה בגורל שלנו – יש אחרים שמנהלים עניינים, ושאנחנו חיים את חיי היומיום שלנו עם הידיעה הזאת ברקע [...]
לאונרד תמיד אומר שיש לו טווח של שלושה צלילים [אקורדים], וההגבלה הזאת מבחינת הלחן, בשילוב עם חשיבות המילים, גורמים לך לחפש מוזיקה שתניע את המילים קדימה ותתן למאזין זמן לעכל את כל הרבדים שבהן. הפשטות הזאת מובילה למשהו נפלא.
כהן סיפר: ”רציתי לכתוב אחד מאותם שירי 'בחור קשוח', אחד מאותם שירי מסבאה”.
ג'ניפר וורנס שרה כזמרת רקע באלבום ובשיר.
פסקולים

השיר נכלל בכמה פסקולים של סדרות וסרטים. סרט הנעורים "Pump Up the Volume" (אנ') ("רדיו חזק", בכיכובו של כריסטיאן סלייטר) עשה שימוש נרחב בשיר בביצוע כהן. בסוף הסרט נשמע השיר בביצוע להקת הרוק "Concrete Blonde" (אנ') – גרסה זאת היא שנכללה באלבום הפסקול של הסרט.
גם סרטו של אטום אגויאן "אקזוטיקה" עשה שימוש בולט בסרט, והיה נעימת הנושא בריקודיה של כוכבת הסרט מיה קירשנר, אם כי אלבום הפסקול של הסרט לא כולל את השיר בביצוע כהן.
גרסת הכיסוי של דון הנלי נכללה בפרק 219 של סדרת הטלוויזיה "המשפט של איימי", ששודר ב־2001.
גרסת הכיסוי של הזמרת הנורווגית סיגריד פותחת את אלבום הפסקול של הסרט "ליגת הצדק" (אנ'), שיצא לאור ב־2017.
גרסאות כיסוי

כמו רבים משיריו של כהן, גם "Everybody Knows" זכה לכמה גרסאות כיסוי.
גרסתה של להקת Concrete Blonde (אנ') נכללה באלבום הפסקול של הסרט מ־1990 "Pump Up the Volume" (אנ') ("רדיו חזק"). היא יצאה לאור כסינגל שיווקי והגיעה למקום ה־20 במצעד (Alternative Airplay) (שנקרא באותם ימים "Modern Rock Tracks") של "בילבורד". לגרסה זאת יצא גם וידאו קליפ בבימויה של ג'יין סימפסון ובהפקת Silvey + Co‏.
דון הנלי הקליט את השיר וכלל אותו באלבום האוסף שלו Actual Miles ‏(אנ'). ב־1996 ביצע הנלי את השיר בדואט עם בריאן אדמס בהופעה חיה ששודרה בערוץ VH1.
רופוס ויינרייט ביצע את השיר בהופעת מחווה ללאונרד כהן, שהוקלטה ויצאה לאור בסרט "Leonard Cohen: I'm Your Man" (אנ') ב־2005.
שרון רובינסון עצמה הקליטה את השיר כשיר הנושא לאלבום שלה שהוציאה לאור ב־2008, אלבום שנשא את השם Everybody Knows‏.
סטיבן סטילס (אנ') וג'ודי קולינס הוציאו לאור גם הם אלבום משותף בשם Everybody Knows (אנ'), וכללו בו את גרסתם לשיר כשיר הנושא של האלבום.
גרסת הכיסוי של הזמרת הנורווגית סיגריד פותחת את אלבום הפסקול של הסרט "ליגת הצדק" (אנ'), שיצא לאור ב־2017. בריאיון למגזין "NME" סיפרה סיגריד שלא גדלה בבית על שיריו של כהן. היא הכירה את המוזיקה שלו כשגרה במשך שנתיים בדירת שותפים, ושותפהּ לדירה אהב מאוד את כהן והאזין לו פעמים רבות. סיגריד הוסיפה שכהן הוא אחד ממחברי השירים הגדולים בכל הזמנים, ושזה כבוד ענק בשבילה לבצע גרסת כיסוי לשיר שלו.
ב־2024 העלתה איה כורם מופע בשם "שלך, א. כורם", שכלל גרסאות עבריות לשירי לאונרד כהן. הופעה שערכה כורם במרכז ענב לתרבות הוקלטה ויצאה לאור באלבום הופעה, ששמו כשם המופע. גרסת הכיסוי ל־"Everybody Knows" נקראה בשם "ככה זה עובד" ונכללה באלבום.